

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2017.gada 20.aprīlī Nr.**198**

(prot.Nr.**9**, **1**.§)

**Par līdzekļu piešķiršanu no pamatbudžeta programmas**

**„Izdevumi neparedzētiem gadījumiem”**

**sprieduma civillietā Nr.C12215815 izpildes nodrošināšana**

Pamatojoties uz likuma „Par pašvaldībām” 21.panta pirmās daļas 2.punktu, likuma “Par pašvaldību budžetiem” 16.panta otro daļu, nodrošinot Latgales apgabaltiesas 2016.gada 4.jūlija sprieduma civillietā Nr.C12215815 izpildi,

pamatojoties uz Valsts pārvaldes iestāžu nodarīto zaudējumu atlīdzināšanas likuma 33.panta pirmo daļu, kas nosaka - lai atlīdzinātu amatpersonas rīcības dēļ publisko tiesību juridiskajai personai nodarīto zaudējumu, attiecīgajam publisko tiesību juridiskās personas orgānam vai piekritīgajai iestādei ir pienākums atbilstoši šim pantam izvērtēt un regresa kārtībā piedzīt no amatpersonas pilnu vai daļēju zaudējuma atlīdzinājumu, un 34.panta pirmo daļu, kas nosaka, ka augstāka iestāde sešu mēnešu laikā no dienas, kad publisko tiesību juridiskajai personai radies pienākums atlīdzināt zaudējumu, veic dienesta izmeklēšanu, lai noteiktu iespējamo atbildīgo amatpersonu, pret kuru varētu vērst regresa prasību,

ņemot vērā Daugavpils pilsētas domes Finanšu komitejas 2017.gada 20.aprīļa sēdes protokolu Nr.10, atklāti balsojot: PAR – 13 (V.Bojarūns, V.Borisjonoks, A.Broks, J.Dukšinskis, P.Dzalbe, A.Gržibovskis, N.Ignatjevs, R.Joksts, J.Lāčplēsis, N.Petrova, V.Pučka, R.Strode, J.Zaicevs), PRET – nav, ATTURAS – nav, **Daugavpils pilsētas dome nolemj:**

1. Piešķirt līdzekļus no pamatbudžeta programmas „Izdevumi neparedzētiem gadījumiem” 70803 EUR (septiņdesmit tūkstoši astoņi simti trīs *eiro*) apmērā sprieduma civillietā Nr.C12215815 izpildes nodrošināšanai.

2. Apstiprināt pamatbudžeta programmas ieņēmumu un izdevumu tāmi 2017.gadam, saskaņā ar pielikumu.

3. Veikt dienesta izmeklēšanu, lai noteiktu iespējamo atbildīgo amatpersonu, pret kuru vēršama regresa prasība.

4. Lēmuma izpildi nodrošina Daugavpils pilsētas domes izpilddirektore.

Pielikumā: Daugavpils pilsētas domes pamatbudžeta programmas „Daugavpils pilsētas domes darbības nodrošināšana” ieņēmumu un izdevumu tāme 2017.gadam.

Domes priekšsēdētājs *(personiskais paraksts)* J.Lāčplēsis